Πολ Σκόουλς

Ο Πολ Σκόουλς (Paul Scholes, γεννήθηκε 16 Νοεμβρίου 1974) είναι Άγγλος πρώην διεθνής ποδοσφαιριστής, που αγωνίστηκε σε όλη του την καριέρα για την Μάντσεστερ Γιουνάιτεντ.

 Βιογραφία 

Γεννήθηκε στο Σάλφορντ, μια συνοικία του Μάντσεστερ. Όταν εκείνος ήταν 18 μηνών μετακόμισε στην συνοικία Λάνγκλεϊ, με τους γονείς του, Στιούαρτ και Μαρίνα Σκόουλς. Σε νεαρή ηλικία ξεκίνησε να παίζει ποδόσφαιρο στην ομάδα της συνοικίας, ενώ ταυτόχρονα διέπρεπε και στο κρίκετ. 

Στην ηλικία των 14 ετών, ξεκίνησε προπονήσεις στις ακαδημίες της Μάντσεστερ Γιουνάιτεντ. Το ταλέντο του έγινε αντιληπτό κι έτσι κέρδισε αρκετές διακρίσεις και θέση σε μεικτές ομάδες του Μάντσεστερ, μέσω των σχολικών πρωταθλημάτων, μέχρι την ενηλικίωση και την αποφοίτησή του. 

Ο Σκόουλς γεννήθηκε ασθματικός και αυτό τον άφησε αρκετές φορές πίσω σε θέματα φυσικής κατάστασης, ενώ επίσης είχε μια ασθένεια στα γόνατά του (Osgood–Schlatter στα αγγλικά), που επηρεάζει κυρίως νεαρούς αθλητές. Είναι παντρεμένος με την Κλερ Φρόγκατ Σκόουλς, από το 1999 και έχει αποκτήσει μαζί της τρία παιδιά, τον Άρον, την Αλίσια και τον Έιντεν, ο οποίος είναι αυτιστικός. Ο μεγαλύτερος γιος, Άρον Σκόουλς ακολουθεί τα βήματα του πατέρα του, αφού από την ηλικία των 12 ετών, αγωνίζεται σε τοπική ομάδα του Μάντσεστερ.

 Μάντσεστερ Γιουνάιτεντ 
Ξεκίνησε την καριέρα του στην Μάντσεστερ Γιουνάιτεντ, από την ηλικία των 14 ετών, ενώ το 1991 συνέχισε στην ομάδα νέων, από όπου προωθήθηκε στην επαγγελματική ομάδα της Γιουνάιτεντ το 1993. Το ντεμπούτο του στην πρώτη ομάδα, το έκανε την σεζόν 1994-95 σε αγώνα για το Λιγκ Καπ Αγγλίας, κόντρα στην Πορτ Βέιλ, όπου πέτυχε και τα δύο πρώτα του γκολ, στην νίκη με 2-1. 

Τον Μάιο 2011, ανακοίνωσε την αποχώρησή του από την ενεργό δράση και έγινε ένα φιλικό προς τιμήν του από τον σύλλογο. Όμως, τον Ιανουάριο του 2012, λόγω πολλών τραυματισμών στην Μάντσεστερ Γιουνάιτεντ, επέστρεψε στους αγωνιστικούς χώρους και υπόγραψε συμβόλαιο ως το τέλος της σεζόν 2012-13.Κάτοικος "Ολντ Τράφορντ" τουλάχιστον μέχρι το 2013 θα είναι ο Πολ Σκόουλς

Με την Μάντσεστερ Γιουνάιτεντ, έχει κατακτήσει 10 φορές το πρωτάθλημα της Πρέμιερ Λιγκ (1995–96, 1996–97, 1998–99, 1999–2000, 2000–01, 2002–03, 2006–07, 2007–08, 2008–09, 2010–11), 3 φορές το Κύπελλο Αγγλίας (1995–96, 1998–99, 2003–04), 2 φορές το Λιγκ Καπ Αγγλίας (2008–09, 2009–10), 5 φορές το FA Community Shield (1996, 1997, 2003, 2008, 2010), 2 φορές το Τσάμπιονς Λιγκ (1998–99, 2007–08), μία φορά το Διηπειρωτικό Κύπελλο (1999) και μία φορά το Παγκόσμιο κύπελλο συλλόγων (2008). 
Είναι ο τρίτος ποδοσφαιριστής σε συμμετοχές της Μάντσεστερ Γιουνάιτεντ με 698 σε όλες τις διοργανώσεις και ο δέκατος σκόρερ του συλλόγου, με 154 γκολ.

Το σκληρό παιχνίδι του έχει σχολιαστεί αρνητικά από προπονητές αντιπάλων ομάδων, όπως ο Αρσέν Βενγκέρ. Ο Σκόουλς είναι ο τρίτος ποδοσφαιριστής της Πρέμιερ Λιγκ με τις περισσότερες κάρτες (90 κίτρινες και 4 κόκκινες), ενώ είναι ο πρώτος σε αυτή την κατηγορία στο Τσάμπιονς Λιγκ (32 κάρτες). Παρ' αυτά κέρδισε και την εκτίμηση πολλών αντιπάλων για την αποτελεσματικότητά.

 Εθνική Αγγλίας 
Ο Πολ Σκόουλς έκανε το διεθνές ντεμπούτο με την Εθνική Αγγλίας το 1997 στην νίκη 2-1 στο Ολντ Τράφορντ, εναντίον της Νότιας Αφρικής, ενώ συμπεριλήφθηκε και στην αποστολή του Παγκοσμίου Κυπέλλου του 1998. Αγωνίστηκε με την Εθνική Αγγλίας ως τον Αύγουστο του 2004, όταν ανακοίνωσε την απόσυρσή του από το αντιπροσωπευτικό συγκρότημα της πατρίδας του. Σε εφτά χρόνια σημείωσε 66 εμφανίσεις και 14 γκολ. Από τότε δέχτηκε πολλές φορές κλήσεις, αλλά δεν κατάφερε κανένας προπονητής να τον πείσει να επιστρέψει στην εθνική. Τέλος, οριστικά, η εθνική για Σκόουλς

 Παραπομπές 

 Εξωτερικοί σύνδεσμοι 


 Προφίλ στο manutd.com
 Προφίλ στο premierleague.com 

Κατηγορία:Άγγλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Εθνικής Αγγλίας Κ18
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Πρέμιερ Λιγκ
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Άγγλοι ιρλανδικής καταγωγής